fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi nb fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi en fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Juhani Määttänen yhdisti yrittäjyyden opiskeluun Master Schoolissa – Turun ammattikorkeakoulu
Johtaminen korkeakoulussa 15 op | Opintokokonaisuus
In English Ota yhteyttä
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Juhani Määttänen yhdisti yrittäjyyden opiskeluun Master Schoolissa
Juhani Määttänen yhdisti yrittäjyyden opiskeluun Master Schoolissa
NIT (OY Naval Interior Team Ltd) on Piikkiöstä ponnistava kansainvälinen yritys, jonka ydintoimintoja ovat vaativat laivanrakennuksen sisustusten kokonaistoimitukset. NIT:ssä suunnittelujohtajana toimiva Juhani Määttänen on koulutukseltaan paitsi diplomi-insinööri, nyt myös vastavalmistunut MBA.
Kaupallista tietotaitoa Master Schoolista
Laivanrakennusalalle Juhani Määttänen päätyi kesätöiden kautta. Ura on ollut nousujohteinen. Määttänen on vuosien saatossa hakeutunut yhä vaativampiin tehtäviin ja projekteihin.
– Titteleistä tai tutkintonimikkeistä en ole koskaan ollut kiinnostunut, Määttänen naurahtaa. – Mutta luonne on sellainen, että tykkään haastaa itseäni ja oppia jatkuvasti jotakin uutta.
Korona-aika pysäytti Määttäsen, kuten monen muunkin yrittäjän, hektisen arjen. Ajatus opiskelusta alkoi tuntua houkuttelevalta vaihtoehdolta. Rooli osakkaana ja yrittäjänä oli tuonut mukanaan uusia osaamistarpeita.
– Kaipasin yrityksen johtamiseen ja strategiatyöhön ideoita ja sparrausta, Määttänen kertoo. Hakuprosessi Turun AMK:n Master Schooliin oli mutkaton ja koulutuskuvaus vastasi Määttäsen tarpeisiin. – Vahvistin teknistä osaamistani jo aiemmin, kun opiskelin työn ohessa diplomi-insinööriksi. Nyt suoritettu MBA-koulutus laajensi kaupallista tietotaitoani.
Sopivaksi sovitettu Business Management -koulutus
Näytä lisää – Sopivaksi sovitettu Business Management -koulutus
Juhani Määttäsen kokemus Master Schoolista on varsin positiivinen. – Sopivasti sovitettu, hän luonnehtii työn ohessa suoritettavaa Business Management -koulutusta. –Täytyy todeta, että koulutuksen joustavuus jopa yllätti.
Suurin osa Master Schoolin opiskelijoista on toiminut useita vuosia työelämässä. Uusia teorioita ja virtauksia käsitelläänkin oman työkokemuksen avulla. Tästä Määttänen kiittää koulutuksen järjestäjiä. Kurssitehtävät sai tehdä omasta työstä ja omaa osaamista reflektoiden. Yritys tuli samalla läpivalaistua monesta eri näkökulmasta.
– Vielä erikseen täytyy mainita kaikki mielenkiintoiset ihmiset, joita tapasin koulutuksessa, Juhani Määttänen korostaa. – Oli tosi hienoa päästä keskustelemaan esimerkiksi sote- tai myyntialan ammattilaisten kanssa. Omaan työhön saa ihan uusia ideoita, kun vaihtaa ajatuksia eri alojen osaajien kanssa.
Jatkuva oppiminen on merkittävä kilpailutekijä
Näytä lisää – Jatkuva oppiminen on merkittävä kilpailutekijä
Kansainvälistä työkokemusta kerryttänyt Juhani Määttänen arvostaa suomalaista työkulttuuria, yhdessä tekemisen mentaliteettia ja kehittämisintoa. – Suomessa ollaan valmiita ottamaan uusia keksintöjä kokeiluun ja innovoimaan. Oli kyse sitten teknologiasta tai työtavoista.
Määttänen näkeekin jatkuvan oppimisen Suomen kilpailukykyyn ratkaisevasti vaikuttavana tekijänä.
– Kannustan kyllä kaikkia päivittämään omaa osaamistaan ja haastamaan ajatuksiaan uusilla tiedoilla. Vastaavasti toivon, että työnantajat mahdollistavat töiden ohessa opiskelun. Se olisi koko Suomen valtti kiristyvässä kilpailussa.
Opiskele MBA-tutkinto joustavasti työn ohessa
Tutustu ja hae syksyn yhteishaussa Master Schoolin Business Management -koulutukseen.
Tutustu ja hae syksyn yhteishaussa
Oppiminen. Onneksi se on jatkuvaa.
Turun AMK tarjoaa joustavia mahdollisuuksia asiantuntijuuttaan kehittäville ammattilaisille ja kaikille rohkeille uuden oppijoille.
NIT (OY Naval Interior Team Ltd)
perustettu 2000, pääkonttori Kaarinan Piikkiössä
toimii lisäksi Saksassa, Norjassa ja Japanissa
työllistää monia Turun AMK:n alumneja
tekee laajaa korkeakouluyhteistyötä Turun AMK:n kanssa:
NIT on toimeksiantajana opinnäytetöissä ja projekteissa sekä mukana monissa yhteisissä kehityshankkeissa mm. Business Finlandin kautta.
NIT:n visio on olla alansa paras työpaikka ja arvostetuin kumppani